ועדת הכספים, כנסת 20, פרוטוקול מספר 596, 2016-12-28 14:30

משה גפני: אני מחדש את הישיבה.

משה גפני: אני מקווה שהיא תהיה קצרה.

משה גפני: אני מתנצל על השעה.

משה גפני: אנחנו קבענו את השעה לפי ההצבעות.

משה גפני: אמרנו שעה 2:30 כיוון שברושי אמר שלא תהיה הצבעה על הנושא שלו של החקלאות אלא זאת רק הצעה לסדר ולכן אמרנו 2:30.

סתיו שפיר: זאת הצעה לוועדת חקירה פרלמנטרית.

משה גפני: ההצעה לוועדת חקירה פרלמנטרית בשלב מסוים הייתה אמורה להיות הצעה לסדר.

משה גפני: עכשיו הוא חזר בו וזה בסדר.

משה גפני: אין לי טענות אליו.

סתיו שפיר: אבל לא אמרו לנו.

סתיו שפיר: היינו יכולים ללכת להצביע.

סתיו שפיר: חיכינו כאן.

משה גפני: הרבה זמן לא יהיו העברות תקציביות.

משה גפני: אני מזמין אותך לבוא לישיבות שיהיו ישיבות חשובות, למשל ההצעה לסדר של מיקי לוי על הנושא של תמנע.

סתיו שפיר: אתה מציע לי להיות חברת ועדה?

סתיו שפיר: אני אשמח לחזור להיות חברת ועדה.

משה גפני: בשמחה רבה.

סתיו שפיר: תעביר בבקשה פנייה רשמית.

משה גפני: אני רוצה לקיים אתך דיון על דברים חשובים ולא כל היום לריב על ההעברות שזה גם עולה לי על העצבים.

משה גפני: על סדר היום שינויים בתקציב.

משה גפני: אני מבקש להתחיל בעמוד 3.

משה גפני: יש כאן מישהו שיסביר את התערבות המדינה במחיר למשתכן?

סתיו שפיר: זאת העברה שהגיעה ברגע האחרון.

משה גפני: בבוקר.

משה גפני: לא תקין.

משה גפני: תרשמי שאמרתי שזה לא תקין.

משה גפני: בשבוע הבא זה גם על סדר היום בנושא של ערבות מדינה כאשר על מעלות יש בקשה נוספת.

משה גפני: זה על הבקשות הקודמות שהיו, עפולה וכולי.

משה גפני: אם יגיע, לא נביא יותר.

משה גפני: פניות מספר 472 עד 473 ו-164.

<יובל טלר חסון: רפרנט שיכון, אגף התקציבים, משרד האוצר.

<יובל טלר חסון: הפנייה נועדה לתקצוב הוצאה בסך של כחמישים מיליון שקלים לתקצוב תוחלת הסיכון עבור העמדת ערבות בפרויקטים של מחיר למשתכן.

משה גפני: מה שלא היה כתוב בחוזה.

<יובל טלר חסון: במסגרת הדיונים בוועדת הכספים אושרה העמדת ערבות לפרויקטים בהיקף של כ-1.3 מיליארד שקלים.

<יובל טלר חסון: כנגד העמדה הזאת ניתנה כבר ערבות של 44 מיליון שקלים וכרגע יש תוספת של 63 מיליון שקלים נוספים.

מיקי לוי: אני לא מצביע נגד זה.

משה גפני: לכן אמרתי שנשים את זה ראשון.

משה גפני: אולי אתה לא יודע, אבל בשבוע הבא אתם מביאים.

<יובל טלר חסון: נכון.

<יובל טלר חסון: הגדלת מסגרת ערבות נוספת.

משה גפני: למעלות ועוד כמה ישובים באזור.

<יובל טלר חסון: אני לא זוכר כרגע את רשימת הישובים.

מיקי לוי: אני מצביע בעד.

מכלוף מיקי זוהר: אבל אחרי כן יש עוד העברות.

מיקי לוי: אחר כך אני אצביע נגד.

מכלוף מיקי זוהר: אני יודע.

מכלוף מיקי זוהר: לא חשבתי אחרת.

משה גפני: אחרי מעלות יש עוד?

משה גפני: זה מתחיל להיראות שיש יותר מדי ישובים.

<יובל טלר חסון: הערבויות שניתנו, לא ניתנו ברמת הישובים אלא ניתנו עבור פרויקטים בלי שניתנה מסגרת של ערבות.

משה גפני: תודה רבה.

סתיו שפיר: לא הצלחתי להבין למה מביאים את זה עכשיו.

סתיו שפיר: יש לזה הסבר?

סתיו שפיר: למה זה בא עכשיו?

<יובל טלר חסון: בגלל בשלות של פרויקטים.

סתיו שפיר: עכשיו, ב-28 בדצמבר?

<יובל טלר חסון: יש פרויקטים של מחיר למשתכן שמתקיימים כל הזמן.

סתיו שפיר: אני לא מבינה למה זה מגיע בשבוע האחרון של דצמבר.

<יובל טלר חסון: בגלל שהפרויקטים מגיעים לידי בשלות עכשיו.

<יובל טלר חסון: יש ארבעה פרויקטים.

מיקי לוי: חבר'ה, אפילו אתם לא מאמינים בתשובה הזאת.

<יובל טלר חסון: יש ארבעה פרויקטים שנמצאים כרגע בחשב הכללי שמחכים לחתימה למתן הערבות.

סתיו שפיר: למה זה מגיע בשבוע האחרון?

סתיו שפיר: אתה לא עונה לשאלה.

סתיו שפיר: זה אומר שהשבוע הם הגיעו לבשלות.

<יובל טלר חסון: הפרויקטים מתממשים לא לפי קצב הבחירה שלנו אלא לפי איך שהקבלנים מתקדמים עם הפרויקט.

סתיו שפיר: אנחנו קיבלנו את ההעברה הזאת היום וראינו אותה בפעם הראשונה עכשיו.

סתיו שפיר: היום זה הגיע לבשלות.

משה גפני: הראיה שהם היו יכולים להביא את זה גם קודם ולא הביאו.

משה גפני: לא יכלו להביא את זה קודם.

משה גפני: זאת לא העברה שנויה במחלוקת.

משה גפני: הם לא הביאו כי רק עכשיו הייתה הבשלות.

משה גפני: אם הייתי באופוזיציה, הייתי כורך את זה.

סתיו שפיר: היום הייתה הבשלות.

משה גפני: זה מה שהוא אומר.

משה גפני: מי בעד אישור העברות מספר 472 עד 473 ו-164?

משה גפני: מי נגד?

משה גפני: מי נמנע?

משה גפני: בעד – רוב

משה גפני: העברות מספר 472 עד 473 ו-164 נתקבלו.

משה גפני: ההעברות אושרו.

משה גפני: מספר 469 – פיתוח הפריפריה, הנגב והגליל.

משה גפני: מי נמצא כאן ממשרד הנגב והגליל?

משה גפני: שמואל ליטוב, בבקשה.

<שמואל ליטוב: ההעברה נועדה לתקצב קול קורא עבור מוסדות ציבור בפריפריה החברתית.

<שמואל ליטוב: מדובר בנוהל שיצא.

<שמואל ליטוב: כרגע אישור הפרויקטים תלוי בכמות הכסף שיש בתקנה.

<שמואל ליטוב: כרגע מבקשים להוסיף כסף לתקנה כדי שנוכל לצאת בקול קורא.

משה גפני: 16 מיליון שקלים?

<שמואל ליטוב: 16.9 מיליון שקלים.

משה גפני: לכסף הזה, אין עליו צבע או משהו?

<שמואל ליטוב: זה עובר לפי נוהל מול רשויות מקומיות והחלוקה של הפרויקטים היא לפי גודל הפרויקט.

סתיו שפיר: איזה רשויות?

<שמואל ליטוב: כולן.

<שמואל ליטוב: כל הרשויות שבפריפריה החברתית לרבות הרשויות שהן במענק איזון נמוך ממשרד הפנים.

<שמואל ליטוב: כולן לפי סוציו.

סתיו שפיר: לפי איזו חלוקה פנימית?

<שמואל ליטוב: החלוקה היא רק לפי הגשות.

<קריאה: המלצות של הרשויות.

<שמואל ליטוב: לפי גודל הפרויקטים.

<קריאה: היא שואלת כמה מההתנחלויות מקבלות.

סתיו שפיר: אל תתרגם אותי.

<קריאה: אז אני שואל.

<שמואל ליטוב: החלוקה היא שוויונית לגמרי.

<שמואל ליטוב: אין עדיפות לרשות כזו או אחרת.

סתיו שפיר: יש לכם רשימה?

<שמואל ליטוב: אין לנו עדיין רשימה.

סתיו שפיר: אז למה הכסף עובר עכשיו?

<שמואל ליטוב: זה נוהל.

מיקי לוי: אם הוא עובר עכשיו ואין רשימה, אז מה ההיגיון?

סתיו שפיר: אם אין רשימה, הכסף לא יגיע לרשימה.

<שמואל ליטוב: הכסף מגיע לרשויות בצורה מסודרת.

<שמואל ליטוב: ב-2017 אנחנו גומרים לנקד, נעביר להן גם את הכסף גם ל-2016 וגם ל-2017.

משה גפני: זה באמצעות קול קורא.

<שמואל ליטוב: כן.

משה גפני: זה יעבור ב-2017 גם על 2016.

משה גפני: השאלה היא האם יש לכם רשימה אליה מיועד הכסף.

משה גפני: זאת השאלה.

משה גפני: מה התשובה?

<שמואל ליטוב: התשובה היא שאנחנו ב-2017, אז תהיה לנו רשימה.

משה גפני: היום אין לכם רשימה.

<שמואל ליטוב: היום אין לנו רשימה.

סתיו שפיר: למה זה לא מתוקצב בבסיס התקציב?

משה גפני: זאת שאלה טובה.

משה גפני: זאת הרשאה להתחייב.

<שמואל ליטוב: זה הוקם באמצע השנה בהחלטת ממשלה.

משה גפני: אני רוצה להגיד לך שבמבחן הראשון לענות תשובות, עמדת במבחן בהצלחה.

<קריאה: הכול תלוי בשר.

סתיו שפיר: ב-2017 ו-2018 זה מתוקצב בבסיס?

<שמואל ליטוב: כן.

סתיו שפיר: מלא?

<שמואל ליטוב: כן.

סתיו שפיר: בלי שום התחייבויות ואין שום העברות.

<שמואל ליטוב: מלא.

סתיו שפיר: נגמרו התוספות הקואליציוניות.

משה גפני: מי בעד אישור פנייה מספר 469?

משה גפני: מי נגד?

משה גפני: בעד – רוב

משה גפני: פנייה מספר 469 נתקבלה.

משה גפני: הפנייה אושרה.

מיקי לוי: רביזיה.

משה גפני: לא.

משה גפני: אל תעשו רביזיה.

מיקי לוי: לא.

מיקי לוי: רביזיה.

מיקי לוי: אתם הבאתם אותנו, אנחנו מחכים 35 דקות ואתם מביאים דברים לא יאים.

מיקי לוי: רביזיה.

משה גפני: מיקי, אני לא אומר כלום.

משה גפני: אין לי טענה.

סתיו שפיר: יכול להיות שחלק שני של ההעברה הזאת לא צוין?

מיקי לוי: בהעברה של מיקי זוהר לא ציינו.

מיקי לוי: זאת אומרת שלא הצבענו עבורה.

סתיו שפיר: זה של דוד ביטן.

סתיו שפיר: הוא אמר שאין הסכמים פוליטיים.

סתיו שפיר: בהעברה כאן מצוין שחור על גבי לבן שזה כן הסכם פוליטי.

משה גפני: דיברו על זה גם בבוקר.

סתיו שפיר: בבוקר אבל לא עכשיו.

סתיו שפיר: אתה חייב להצביע על זה שוב.

סתיו שפיר: הסכם פוליטי, כתוב שחור על גבי לבן.

סתיו שפיר: זה הסכם פוליטי ועכשיו אמר שמואל ליטוב שאנחנו כולנו מאוד מחבבים אותו שמדובר רק על העברה ראשונה שם.

סתיו שפיר: זה לא בהסכם פוליטי.

משה גפני: נשמע אותו.

סתיו שפיר: זה היה עכשיו.

משה גפני: בואי נשמע אותו.

משה גפני: אני עוד לא שמעתי אותו.

דוד ביטן: על פי הנחיות היועץ המשפטי לממשלה כל שינוי תקציבי שחבר כנסת מבקש, למרות שהוא רשאי לבקש וזאת זכותו הלגיטימית לבקש, אנחנו לא חותמת גומי של הממשלה, כל דבר כזה נחשב פוליטי לצורך העניין.

דוד ביטן: זאת ההנחיה ואני הולך לתקן את זה.

סתיו שפיר: תאמין לי שאנחנו מכירים את ההנחיה.

סתיו שפיר: היא הגיעה לכאן אחרי מאמץ מאוד מאוד ארוך שלנו.

דוד ביטן: אני הולך לתקן את החוק בעניין הזה.

דוד ביטן: לא יהיה שום דבר כזה.

סתיו שפיר: תקן את החוק כך שכל התקציב יהיה פוליטי.

סתיו שפיר: אין שום ממלכתיות.

סתיו שפיר: גפני, זה היה כאן בתוך ההעברה הזאת וזה לא נאמר לחברי הכנסת כחלק מההסבר.

מיקי לוי: החלק השני.

סתיו שפיר: ההסכמים הפוליטיים מול ביטן.

סתיו שפיר: זה עכשיו היה.

סתיו שפיר: דיברנו על העברה 469.

מיקי לוי: ב-469 הוא דיבר רק על ה-16.9 מיליון שקלים.

מיקי לוי: החלק התחתון, לא דובר.

<איתי טמקין: לא.

<איתי טמקין: 16.9 מורכב, וזה כתוב למטה, משמונה וכתוב למטה בהתאם לנוהל המפורט במהלך 2016 סך שמונה מיליון.

<איתי טמקין: זה השמונה מיליון ואחרי כן עוד 8.9 מיליון.

משה גפני: בהעברה בבוקר זה היה?

<איתי טמקין: היה.

<איתי טמקין: בטח שהיה.

סתיו שפיר: אבל עכשיו בהסבר לא נאמר לחברי הוועדה שזה הסכם פוליטי.

משה גפני: היה.

סתיו שפיר: בבוקר לא הצבענו על זה.

סתיו שפיר: עכשיו הוא אמר משהו אחר.

סתיו שפיר: זה בדיוק העניין.

סתיו שפיר: ההסבר לחברי הוועדה היה שזה לא ההסכם הפוליטי.

סתיו שפיר: אתם רוצים שנפתח את הפרוטוקול?

מכלוף מיקי זוהר: הוא אמר שזה שוויוני.

מכלוף מיקי זוהר: סתם עכשיו הם מנסים למרוח.

סתיו שפיר: איך זה שוויוני?

סתיו שפיר: אולי תספרו לנו איך מקצים את הכסף הזה?

דוד ביטן: אני אסביר לך.

דוד ביטן: הכסף עובר למשרד ומחלקים את זה לפי קריטריונים שלהם.

סתיו שפיר: אתם ביקשתם את זה כהסכם פוליטי.

דוד ביטן: כשהוא היה סגן שר, הוא חילק מאות מיליונים כאלה.

מיקי לוי: איזה שטויות אתה מדבר.

סתיו שפיר: זה לא תירוץ, דוד.

דוד ביטן: האופוזיציה קיבלה מאתנו ארבעים מיליון לחלוקה.

מיקי לוי: אני לא קיבלתי אגורה.

משה גפני: פנייה מספר 474 עד 475, רשויות מקומיות.

<איתי טמקין: מדובר בפנייה שמקורה פנייה בהסכם פוליטי עם חבר הכנסת מיקי זוהר.

סתיו שפיר: זה מצחיק אתכם?

סתיו שפיר: בשבוע האחרון לשנת התקציב - - -

דוד ביטן: כן.

דוד ביטן: מצחיק אותנו.

דוד ביטן: אתם קיבלתם בתקציב 2015.

סתיו שפיר: שקר.

סתיו שפיר: שקר.

דוד ביטן: כשאתם באופוזיציה.

סתיו שפיר: לא.

סתיו שפיר: אתה משקר.

דוד ביטן: על מנת לא להצביע.

סתיו שפיר: אתה רוצה לספר לי משהו שאני לא יודעת?

סתיו שפיר: בבקשה, תספר.

סתיו שפיר: יש כאן הסכם פוליטי.

סתיו שפיר: אני אצא נגדו בכל הכוח.

סתיו שפיר: גפני, אתה ביקשת להשהות את הנוהל ועכשיו בא משהו ורוצים להעביר כאן את הדילים והקומבינות של הממשלה הזאת?

סתיו שפיר: קומבינות של הממשלה בהשהיית נוהל בלי שקיפות?

דוד ביטן: האופוזיציה קיבלה כספים ייחודיים.

דוד ביטן: 240 מיליון.

משה גפני: דוד, אולי מספיק?

משה גפני: היה סיכום עם האופוזיציה שנעביר עשרים מיליון שקלים למטרות מבחינתי קריטיות וחשובות מאוד לאופוזיציה.

סתיו שפיר: לא בדילים.

משה גפני: מיקי לוי התעקש על זה שהוא לא מוכן בשום פנים ואופן, אפילו שבעיניו כמה מטרות חשובות, הוא אמר שהוא לא עושה דילים והוא מצביע.

משה גפני: אנחנו נשארנו עוד שעתיים.

סתיו שפיר: אתה אומר את הדברים האלה ומעוות את המציאות.

סתיו שפיר: סלח לי.

סתיו שפיר: יושבים כאן ערב התקציב פקידים של האוצר ובמקום להיות אנשי מקצוע - - - גפני, האשמת את האופוזיציה.

סתיו שפיר: עמותה שמקורבת לפוליטיקאים תקבל כסף ועמותה אחרת לא תקבל כסף כי היא לא מקורבת לפוליטיקאים?

סתיו שפיר: כסף צריך להיות בתקציב בצורה מסודרת עם קריטריונים שוויוניים.

סתיו שפיר: הם הביאו שמונה מיליון שקלים של דוד ביטן שלא מפורט כאן לאן הם הולכים.

משה גפני: בניגוד לך, אני מפא"יניק.

משה גפני: צריך לדאוג לסעיפים ולתקנות ולארגונים שעושים פעילות חשובה.

סתיו שפיר: גם אתה לא יודע לאיפה מיקי זוהר ודוד ביטן מעבירים עכשיו כסף.

סתיו שפיר: זה לא כתוב כאן.

דוד ביטן: אנחנו מעבירים למשרד.

דוד ביטן: זאת הטעות שלך.

סתיו שפיר: אין כאן הסבר.

דוד ביטן: מעבירים למשרד לפי קריטריונים.

סתיו שפיר: תפרטו בבקשה.

דוד ביטן: לא צריך.

דוד ביטן: אני מעביר למשרד.

סתיו שפיר: למשרד, בשביל מה?

סתיו שפיר: מה ההסכם?

סתיו שפיר: תראה את ההסכם חתום.

משה גפני: מה שעכשיו מודיעים לי זה שיש פקקים רציניים בכביש גהה.

משה גפני: המשמעות של העניין היא הדלקת נרות.

אברהם נגוסה: מה שמעניין הוא שגם האופוזיציה קיבלה וגם אלה קיבלו ושניהם נלחמים.

סתיו שפיר: שקר.

סתיו שפיר: זה לא נכון.

אברהם נגוסה: ואנחנו שותקים.

סתיו שפיר: זה שקר.

סתיו שפיר: זה לא נכון.

סתיו שפיר: האופוזיציה לא קיבלה שום דבר וזה גם לא העניין.

סתיו שפיר: לא צריך לקבל.

סתיו שפיר: אני יוצאת נגד זה שהאופוזיציה תקבל.

סתיו שפיר: תקציב לא צריך לעבור בצורה של דילים אלא לפי תכניות עבודה ולפי קריטריונים שוויוניים.

סתיו שפיר: לא יכול להיות שחברי כנסת יחלקו כספי ציבור.

<קריאה: קיבלו לטובת תיקון עיוותים.

סתיו שפיר: לא קיבל.

סתיו שפיר: איזו מין האשמה?

סתיו שפיר: כך מעבירים כספים?

משה גפני: עובר למשרד הפנים.

סתיו שפיר: כסף שיכול ללכת לבריאות ולרווחה עובר ככה בדילים.

סתיו שפיר: מוסדות ציבור שמיקי זוהר ודוד ביטן לא יודעים בכלל.

<קריאה: די.

<קריאה: שמענו אותך.

<קריאה: זו נוסחה שמתפרסת על מאתיים רשויות ומטבע הדברים כשמדובר בנוסחה מתמטית שמתפרסת על מאתיים רשויות, יש במקרים מסוימים עיוותים בנוסחה ורשויות שמקופחות כתוצאה מהנוסחה הזאת.

<קריאה: כל שנה מוקצים כמאה מיליון שקלים לטובת התיקון.

<קריאה: הכסף הזה מצטרף לסכום הזה של משרד הפנים שמיועד לאותן רשויות שנפגעות מהנוסחה המתמטית של מענקי האיזון.

סתיו שפיר: מי אלה הרשויות?

<קריאה: זה משתנה משנה לשנה.

סתיו שפיר: מי הרשויות השנה?

<קריאה: אין את הרשימה.

משה גפני: בבוקר היה המנכ"ל והוא הסביר.

סתיו שפיר: הוא לא הסביר את הרשויות.

משה גפני: הוא הסביר.

משה גפני: אני מבקש את הרשימה של מה שיתנו מהכסף הזה או אפילו את הרשימה הכוללת מבחינת משרד הפנים להעביר אלינו לוועדה.

<קריאה: איזה כסף?

משה גפני: של מה שנותנים לרשויות שנפגעות ומה שיש ברשויות שנפגעות.

משה גפני: מה זאת הרשימה הזאת בכלל, הכללית.

משה גפני: מי בעד אישור פניות מספר 474 ו-475?

סתיו שפיר: אבל לא נתנו את הרשימה.

סתיו שפיר: אין מידע.

סתיו שפיר: פשוט כלום.

סתיו שפיר: לא קיבלנו מידע.

משה גפני: מי נגד?

משה גפני: מי נמנע?

משה גפני: בעד – רוב

משה גפני: פניות מספר 474 ו-475 תקבלו.

משה גפני: הפניות אושרו.

סתיו שפיר: נגד ורביזיה.

סתיו שפיר: רביזיה על כל ההעברות.

משה גפני: תודה רבה.

משה גפני: רביזיה בעוד חצי שעה.

מכלוף מיקי זוהר: אנחנו נצביע על הרביזיות.

<טמיר כהן: נצביע על כל הרביזיות שהיו מהבוקר.

<טמיר כהן: פנייה מספר 164, 472 עד 473, הוצאות שונות.

מכלוף מיקי זוהר: מי בעד אישור הרביזיה?

מכלוף מיקי זוהר: מי נגד?

מכלוף מיקי זוהר: בעד – מיעוט

מכלוף מיקי זוהר: הרביזיה לא נתקבלה.

מכלוף מיקי זוהר: הרביזיה לא התקבלה.

<טמיר כהן: פנייה מספר 459, 468, פיתוח התחבורה.

מכלוף מיקי זוהר: מי בעד אישור הרביזיה?

מכלוף מיקי זוהר: מי נגד?

מכלוף מיקי זוהר: בעד – מיעוט

מכלוף מיקי זוהר: הרביזיה לא נתקבלה.

מכלוף מיקי זוהר: הרביזיה לא התקבלה.

<טמיר כהן: פנייה מספר 460 עד 463, פיתוח חינוך.

מכלוף מיקי זוהר: מי בעד אישור הרביזיה?

מכלוף מיקי זוהר: מי נגד?

מכלוף מיקי זוהר: בעד – מיעוט

מכלוף מיקי זוהר: הרביזיה לא נתקבלה.

מכלוף מיקי זוהר: הרביזיה לא התקבלה.

<טמיר כהן: פנייה מספר 469, משרד ראש הממשלה ופיתוח הפריפריה, נגב והגלי.

מכלוף מיקי זוהר: מי בעד אישור הרביזיה?

מכלוף מיקי זוהר: מי נגד?

מכלוף מיקי זוהר: בעד – מיעוט

מכלוף מיקי זוהר: הרביזיה לא נתקבלה.

מכלוף מיקי זוהר: הרביזיה לא התקבלה.

<טמיר כהן: פנייה 474 עד 475, רשויות מקומיות.

מכלוף מיקי זוהר: מי בעד אישור הרביזיה?

מכלוף מיקי זוהר: מי נגד?

מכלוף מיקי זוהר: בעד – מיעוט

מכלוף מיקי זוהר: הרביזיה לא נתקבלה.

מכלוף מיקי זוהר: הרביזיה לא התקבלה.

מכלוף מיקי זוהר: כל הרביזיות לא התקבלו.

מכלוף מיקי זוהר: תודה רבה.

מכלוף מיקי זוהר: הישיבה נעולה.